H O T Ă R Â R E

**privind aprobarea Proiectului** **”Actualizarea planurilor urbanistice generale ale comunelor Băișoara, Beliș, Ciucea, Izvoru Crișului, Mărișel, Mănăstireni, Mărgău, Măguri-Răcătău, Negreni, Poieni, Rișca, Săcuieu, Săvădisla și Sâncraiu din Județul Cluj”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 86 din 21.04.2022 privind aprobarea Proiectului ”Actualizarea planurilor urbanistice generale ale comunelor Băișoara, Beliș, Ciucea, Izvoru Crișului, Mărișel, Mănăstireni, Mărgău, Măguri-Răcătău, Negreni, Poieni, Rișca, Săcuieu, Săvădisla și Sâncraiu din Județul Cluj”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 16245/2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 16246/2022 şi Avizul cu nr. 16245 din 26.04.2022 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 – 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

Ținând cont de:

* Studiile de fundamentare privind CAPACITATEA ADMINISTRATIVĂ, respectiv REȚEAUA DE AȘEZĂRI elaborate în cadrul Planului de Amenajare a Teritoriului Județului Cluj (PATJ Cluj);
* Hotărârea Guvernului nr. 877/2018 privind adoptarea Strategiei naţionale pentru dezvoltarea durabilă a României 2030;
* Acordul semnat între Județul Cluj – Consiliul Județean Cluj și Comunele Băișoara, Beliș, Ciucea, Izvoru Crișului, Mărișel, Mănăstireni, Mărgău, Măguri-Răcătău, Negreni, Poieni, Rișca, Săcuieu, Săvădisla și Sâncraiu din Județul Cluj, în vederea elaborării documentațiilor de actualizare a Planurilor Urbanistice Generale, aprobat prin Hotărârea Consiliului Județean Cluj nr. 40/2022;

În conformitate cu dispozițiile:

* Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Deciziei de punere în aplicare a Consiliului din 3 noiembrie 2021 de aprobare a evaluării planului de redresare şi rezilienţă al României;
* art. 89 alin. (8) şi ale art. 173 alin. (1) lit. b), d) și e), alin. (5) lit. o) - q), alin. (6) lit. c) și alin. (7) lit. c) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare;
* art. 5 alin.(3), ale art. 23, ale art. 34 - 35 din Legea privind finanțele publice locale nr. 273/2006, cu modificările și completările ulterioare;
* art. 21, ale art. 22 alin. (1)-(2), ale art. 24^1 lit. c), ale art. 25 alin. (2), ale art. 27^1 alin. (1) lit. a) și b), ale art. 36 alin. (12) lit. a) și e) și ale art. 51 alin. (1) din Legea nr. 350/2001 privind amenajarea teritoriului şi urbanismul, cu modificările și completările ulterioare;
* Ordonanței de urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Proiectul ”Actualizarea planurilor urbanistice generale ale comunelor Băișoara, Beliș, Ciucea, Izvoru Crișului, Mărișel, Mănăstireni, Mărgău, Măguri-Răcătău, Negreni, Poieni, Rișca, Săcuieu, Săvădisla și Sâncraiu din Județul Cluj” pentru a fi depus spre finanțare în cadrul apelurilor de proiecte PNRR/2022/C10 - Planul Național de Redresare și Reziliență.

**Art. 2.** Se aprobă nota de fundamentare a proiectului menționat la art. 1, cuprinsă în **anexa nr. 1** care face parte integrantă din prezenta hotărâre.

**Art. 3.** Se aprobă valoarea totală a cheltuielilor aferente proiectuluimenționat la art. 1, în cuantum de 9.614.010 lei (TVA inclus) și asigurarea din bugetul propriu al Județului Cluj a sumelor reprezentând cheltuielile neeligibile din proiect în cuantum de 2.233.630 lei (TVA inclus).

**Art. 4.** Se aprobă descrierea sumară a proiectului menționat la art. 1, cuprinsă în **anexa nr. 2** care face parte integrantă din prezenta hotărâre.

**Art. 5.** Din bugetul propriu al Județului Cluj se vor asigura toate resursele financiare necesare implementării optime a proiectului prevăzut la art. 1 și cele necesare în perioada de sustenabilitate a acestuia.

**Art. 6.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin structura de specialitate condusă de Arhitectul-șef al Județului Cluj și Direcția de Dezvoltare și Investiții.

**Art. 7.** Prezenta hotărâre se comunică Direcţiei Generale Buget-Finanţe, Resurse Umane; Arhitectului-șef al Județului Cluj; Direcției de Dezvoltare și Investiții, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”www.cjcluj.ro”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 82 din 27 aprilie 2022**

*Prezenta hotărâre a fost adoptată cu 32 voturi “pentru”, fiind astfel respectate prevederile legale privind majoritatea de voturi necesară.*